cyanic-selkie/wikianc huggingface dataset:
Αξιότιμος Μάστερ Αθλητισμού
Αξιότιμος Μάστερ Αθλητισμού της Λευκορωσίας
"Ο τιμητικός τίτλος 'Αξιότιμος Μάστερ Αθλητισμού της Λευκορωσίας' απονέμεται σε αθλητές, καθώς και σε αθλητές με ειδικές ανάγκες, για τα επιτεύγματα τους στους Ολυμπιακούς και Παραολυμπιακούς Αγώνες, στους Παγκόσμιους Αγώνες, στα Παγκόσμια και Ευρωπαϊκά πρωταθλήματα."
Στις 12 Απριλίου 1996, τα πρόσωπα που κατείχαν τον τίτλο "Αξιότιμος Μάστερ Αθλητισμού της ΕΣΣΔ" έγιναν ίσοι με αυτούς που κατείχαν τον τίτλο "Αξιότιμος Μάστερ Αθλητισμού της Λευκορωσίας" (το 1994 και το 1995, κάποιοι έλαβαν και τους 2 τίτλους).
Η περιγραφή του σήματος του τίτλου "Αξιότιμος Μάστερ Αθλητισμού της Λευκορωσίας" έγινε δεκτή στις 15 Ιανουαρίου 1996, ενώ στις 8 Απριλίου 2005, έγινε δεκτή νέα περιγραφή, όπου τα λόγια μεταφράστηκαν από τα ρωσικά στα λευκορωσικά.
Συγκεκριμένα κριτήρια για την απονομή του τίτλου δεν υπάρχουν. Ο τίτλος απονέμεται σε νικητές των Ολυμπιακών Αγώνων - το 2002, ο τίτλος απονεμήθηκε στους παίχτες της Εθνικής Λευκορωσίας στο χόκεϊ, οι οποίοι κατέκτησαν την 4η θέση στους Ολυμπιακούς Αγώνες. Ο τίτλος απονέμεται και στους νικητές των Παραολυμπιακών Αγώνων.
Αξιότιμος Μάστερ Αθλητισμού της Βουλγαρίας
Ο τίτλος "Αξιότιμος Μάστερ Αθλητισμού της Βουλγαρία" (βουλ. Заслужил майстор на спорта) δημιουργήθηκε από την εποχή του σοσιαλισμού στη χώρα. Ο τίτλος, σε σχέση με τις άλλες χώρες της πρώην ΕΣΣΔ, απονέμεται σε μέλη των διοικητικών οργάνων αθλητικών οργανώσεων.
Δάσκαλος του Σαιν Ζιλ
Με το προσωνύμιο Δάσκαλος του Σαιν Ζιλ (γαλλικά: Maître de Saint-Gilles) φέρεται Γαλλοφλαμανδός ζωγράφος, ο οποίος δραστηριοποιήθηκε πιθανότατα στο Παρίσι περί το 1500, υιοθετώντας λεπτεπίλεπτη τεχνική του ύστερου μπαρόκ, απεικονίζοντας τις υφές και τον φωτισμό με τρόπο που υποδεικνύει επίδραση από την πρώιμη φλαμανδική ζωγραφική. Δεν είναι σαφές αν ο ζωγράφος ήταν Γάλλος που σπούδασε ζωγραφική στις Κάτω Χώρες ή, πιθανότατα, Ολλανδός που μετοίκησε στη Γαλλία.
Το προσωνύμιο του το απέδωσε ο ιστορικός τέχνης Μαξ Φριντλέντερ ([Max Jakob Friedländer), ο οποίος ανασυγκρότησε μέρος της καλλιτεχνικής παραγωγής του ζωγράφου, εκκινώντας από τα δύο πάνελ που είναι αφιερωμένα στον Άγιο Αιγίδιο (λατ. Aegidius, γαλλ. Gilles) που τιτλοφορούνται Το θαύμα και Η λειτουργία, τα οποί σήμερα βρίσκονται στην Εθνική Πινακοθήκη Λονδίνου και αποτελούσαν τμήμα της αριστερής πτέρυγας εικόνας για Αγία Τράπεζα, ενώ τα δύο άλλα πάνελς βρίσκονται σήμερα στην Εθνική Πινακοθήκη Τέχνης της Ουάσιγκτον. Στο πάνελ που τιτλοφορείται Η βάπτιση του Κλοβί είναι εμφανής η συμμετοχή κάποιου βοηθού, ενώ το άλλο πάνελ απεικονίζει Επεισόδια από τον βίο ενός Επισκόπου - Αγίου (πιθανόν κάποιου από τους Αγίους Saint Leu, Saint Denis ή Saint Remy). Και τα τέσσερα πάνελ έχουν - ή είχαν - σε εσοχές, απεικονίσεις σε γκριζάιγ των Αγίων Πέτρου, Ζιλ, Ντενί (Διονυσίου) σε απομίμηση γλυπτών στην πίσω τους όψη. Το ζεύγος της Ουάσιγκτον, το οποίο βρισκόταν σε κακή κατάσταση, διαχωρίστηκε και χάθηκε, αλλά υπάρχουν φωτογραφίες του. Αναμφίβολα υπήρχαν και άλλα πάνελς, με θέματα που δεν είναι δυνατό να υποτεθούν, καθώς ο συνδυασμός των σκηνών είναι ο πραγματικός.
Η θέση των πάνελς
Η αρχική θέση του πολύπτυχου δεν έχει ως τώρα γίνει δυνατόν να επιβεβαιωθεί, αν και η επιλογή τριών σκηνών με Φράγκους βασιλείς και η τοποθέτηση των σκηνών στο Αββαείο του Σαιν Ντενί (όπου γινόταν η στέψη των βασιλέων), η απεικόνιση του βασιλικού παρεκκλησίου Σαιντ Σαπέλ και το εξωτερικό του ναού της Παναγίας των Παρισίων υποδεικνύουν ότι το πολύπτυχο παραγγέλθηκε από κάποιον που βρισκόταν πολύ κοντά στον βασιλικό οίκο και ίσως ήταν το κάλυμμα του βωμού στον ναό του Σαιν Ντενί. Μια άλλη πιθανότητα είναι να βρισκόταν αρχικά στον ναό St Leu-St-Gilles στην οδό Σαιν Ντενί στο Παρίσι.
Ο αταυτοποίητος επίσκοπος - άγιος στέκεται στις σκάλες της απολεσθείσης, πλέον, εκκλησίας Saint-Jean-le-Rond, πλάι στη Νοτρ-Νταμ, η κύρια είσοδος της οποίας είναι εμφανής πίσω αριστερά. Η μικρή εκκλησία χρησίμευε ως βαπτιστήριο. Απέναντι από τον καθεδρικό βρίσκεται η εκκλησία Hôtel-Dieu de Paris. Και τα δύο αυτά κτίσματα είχαν επιζήσει ως τον 18ο αιώνα και είναι γνωστά από χαρακτικά. Το πάνελ με τον βασιλέα σε κυνήγι πιθανόν απεικονίζει άποψη του Ποντουάζ, σήμερα βορειοδυτικό προάστιο του Παρισιού. Οι απόψεις είναι ιδιαίτερα ακριβείς, όπως επιβεβαιώνεται από μεταγενέστερες απεικονίσεις τους αλλά και από όσα στοιχεία έχουν διασωθεί ως σήμερα, ενώ η άποψη του Σαιν Ντενί ειδικότερα αποτελεί πολύτιμο τεκμήριο για την επίπλωση του ναού κατά την εποχή εκείνη, η οποία καταστράφηκε πριν ή κατά τη διάρκεια της Γαλλικής Επανάστασης
Άλλα έργα
Ειδικότερες διασυνδέσεις με τη φλαμανδική ζωγραφική περιλαμβάνουν την υιοθέτηση των μορφών της Παναγίας, όπως αυτές εξελίχθηκαν από τον Ρόχιερ φαν ντερ Βάιντεν, όπως καταδεικνύει η γυναικεία μορφή στο Μητροπολιτικό Μουσείο της Νέας Υόρκης και μια "Παρθένο με το Βρέφος", πιθανότατα προγενέστερη, στο Μουσείο του Λούβρου. Στον ίδιο καλλιτέχνη αποδίδεται και πορτρέτο του Φιλίππου Α΄ της Καστίλης, ο οποίος επισκέφθηκε το Παρίσι το 1501 και πιθανότατα είναι η πρωτότυπη έκδοση ενός από τους πλέον συνήθεις τύπους πορτρέτου του πρίγκηπα. Στη Βέρνη βρίσκονται δύο πίνακες αγίων, που καταδεικνύουν ένα πλέον σαφές γαλλικό ύφος. Στις Βρυξέλλες, η απεικόνιση της Προδοσίας του Ιησού είναι σκηνή κατά τη νύχτα, η οποία φωτίζεται από φανάρι. Όπως στον Φλαμανδοεσθονός Μίχαελ Σίτοβ και τον Ζαν Χέυ, πιθανόν καταδεικνύουν την διεθνή εξάπλωση του φλαμανδικού ύφπυς ή, όπως στην περίπτωση του Χουάν ντε Φλαντς, την εξάπλωση των Φλαμανδών ζωγράφων.
Εξωτερικοί σύνδεσμοι
Κατηγορία:Φλαμανδοί ζωγράφοι Κατηγορία:Γάλλοι ζωγράφοι
Κοινότητα Μύρθιου
Συνολικά η κοινότητα έχει 488 κατοίκους και εκπροσωπείται από πενταμελές συμβούλιο με επικεφαλής την πρόεδρο Μαρία Καλατζιδάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αγίου Βασιλείου
Ακουμενός
Ο Ακουμενός (αρχ. ελλ.: Ἀκουμενός) ήταν Αθηναίος ιατρός που έζησε τον 5ο αιώνα π.Χ. Υπήρξε φίλος και σύντροφος του Σωκράτη. Ήταν πατέρας του Ερυξίμαχου, ο οποίος ήταν επίσης γιατρός, και ο οποίος παρουσιάζεται ως ένας από τους ομιλητές στο Συμπόσιο του Πλάτωνα. Αναφέρεται επίσης στη συλλογή επιστολών που δημοσίευσε για πρώτη φορά ο Λέων Αλάτιος το 1637 ( Επιστ. Socralis et Socraticorum ), και πάλι από τον Ορίλλιο το 1815.
Τόσο ο Ακουμενός όσο και ο Ερυξίμαχος ενεπλάκησαν σε κατηγορίες για ιεροσυλία το 415. Αφού κατονομάστηκε από τον δούλο Λυδό ότι είχε βεβηλώσει τα Ελευσίνια Μυστήρια, ο Ακουμενός έφυγε από την Αθήνα.
Πηγές
Κατηγορία:Σωκράτης Κατηγορία:Σελίδες με μη επιθεωρημένες μεταφράσεις
Νταν Έγκεν
Ο Νταν Έγκεν (Dan Eggen, 13 Ιανουαρίου 1970) είναι πρώην διεθνής Νορβηγός ποδοσφαιριστής και νυν ατζέντης ροκ συγκροτήματος. Γεννήθηκε στο Όσλο το 1970 και αγωνιζόταν ως κεντρικός αμυντικός. Είναι ένας από τους έξι διεθνείς με την Εθνική Νορβηγίας που δεν έχει συμμετοχές στο Νορβηγικό Πρωτάθλημα.
Καριέρα
Έκανε τα πρώτα του ποδοσφαιρικά βήματα στα τμήματα υποδομής της Λιν του Όσλο και στη συνέχεια αγωνίστηκε στις ερασιτεχνικές Αρβόλ και Ρίντι προτού υπογράψει το πρώτο του επαγγελματικό συμβόλαιο το 1990 στην ΒΚ Φραμ. Το 1993 πήρε μεταγραφή στην δανέζικη Μπρόντμπυ όπου παρέμεινε ως το 1997. Ακολούθησε μια πολυετής σταδιοδρομία στα γήπεδα της Ισπανίας με τη Θέλτα και τη Ντεπορτίβο Αλαβές, με την οποία έφτασε μέχρι τον τελικό του Κυπέλλου ΟΥΕΦΑ του 2001. Ακολούθησε ένα σύντομο πέρασμα από την Ρέιντζερς Γλασκώβης για να ολοκληρώσει την καριέρα του το 2004 στη Λεμάν.
Ο Έγκεν έχει διατελέσει διεθνής με την Εθνική Νορβηγίας από το 1993 ως το 2001, μετρώντας 25 συμμετοχές και 2 τέρματα. Συμμετείχε στα Μουντιάλ του 1994 και του 1998 καθώς και στο Ευρωπαϊκό πρωτάθλημα του 2000.
Παραπομπές
Κατηγορία:Νορβηγοί ποδοσφαιριστές Ε Κατηγορία:Ποδοσφαιριστές Θέλτα Βίγο Κατηγορία:Νορβηγοί ποδοσφαιριστές στο εξωτερικό Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Παγκοσμίου Κυπέλλου 1994 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρέιντζερς Γλασκώβης Κατηγορία:Ποδοσφαιριστές Μπρόντμπυ ΙΦ Κατηγορία:Ποδοσφαιριστές Ντεπορτίβο Αλαβές Κατηγορία:Ποδοσφαιριστές Εθνικής Νορβηγίας Κατηγορία:Ποδοσφαιριστές Μπολντκλούμπεν Φρεμ Κατηγορία:Ποδοσφαιριστές Λιν Φούτμπαλ Κατηγορία:Ποδοσφαιριστές Λε Μαν ΦΚ Κατηγορία:Ποδοσφαιριστές Σουπερλίγκα Δανίας Κατηγορία:Ξένοι ποδοσφαιριστές στη Δανία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Σκωτία Κατηγορία:Ξένοι ποδοσφαιριστές στη Γαλλία
Μπάρυ Γουάιτ
Ο Μπάρυ Γουάιτ (Barry White, πραγματικό όνομα: Barry Eugene Carter, 12 Σεπτεμβρίου 1944 – 4 Ιουλίου 2003) ήταν Αμερικανός συνθέτης, παραγωγός, τραγουδοποιός και τραγουδιστής γνωστός για την μπασοβαρύτονη φωνή του. Νικητής τρεις φορές των μουσικών βραβείων Γκράμι, με τη σταδιοδρομία του να φτάνει στο απόγειο στα μέσα του 1970 μαζί με την πασίγνωστη ορχήστρα του, την "The Love Unlimited Orchestra" με το σινγκλ "love theme" (1973). Κατά την διάρκεια της καριέρας του έφθασε τα 106 χρυσά άλμπουμ εκ των οποίων τα 40 έγιναν πλατινένια.
Η ζωή του
Αν και γεννήθηκε στο Γκάλβεστον του Τέξας, μεγάλωσε στις γειτονιές υψηλής εγκληματικότητας του κεντρικού Λος Άντζελες, ακούγοντας τη συλλογή δίσκων κλασικής μουσικής της μητέρας του. Εκεί, ο αδελφός του σκοτώθηκε σε σύγκρουση με αντίπαλη συμμορία και ο ίδιος ο Μπάρι σε ηλικία 17 χρονών πήγε στη φυλακή για κλοπή ελαστικών ενός αυτοκινήτου. Στην φυλακή άκουγε το τραγούδι του Έλβις it’s Now or Never στο ραδιόφωνο, εμπειρία που αργότερα άλλαξε τη ζωή του.
Η μουσική του σταδιοδρομία
Μετά την αποφυλάκισή του ξεκινά τη μουσική του σταδιοδρομία κατά τη δεκαετία του 1960, με μουσικά γκρούπ. Ο μουσικός παραγωγός Bob Keane τον ανακαλύπτει το 1965 και η καριέρα του εκτινάσσεται. Το 1972 δημιουργεί ένα εκπληκτικό γυναικείο φωνητικό τρίο αποτελούμενο από τη μέλλουσα γυναίκα του την αδελφή της και την εξαδέλφη τους, το Love Unlimited. Τότε με το From A Girl's Point of View We Give to You... Love Unlimited, αρχίζει ο χορός των χρυσών και πλατινένιων άλμπουμ.
Το τέλος
Κατά το 1995 είναι υπέρβαρος και εισάγεται σε νοσοκομείο με πρόβλημα υψηλής πίεσης. Το 1999 αναγκάζεται να ακυρώσει περιοδείες του, λόγω εξάντλησης και, τελικά, το 2002 μεταφέρεται στο νοσοκομείο με νεφρική ανεπάρκεια, λόγω των προβλημάτων διαβήτη. Τελικά, το 2003, σε ηλικία 58 αφήνει την τελευταία του πνοή στο Λος Άντζελες της Καλιφόρνια.
Παραπομπές
Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί
Προφήτης Ελισσαίος Αχαΐας
Ο Προφήτης Ελισσαίος είναι μικρός πεδινός οικισμός του Νομού Αχαΐας, αποτελεί τμήμα της Τοπικής Κοινότητας Αλισσού, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην δημοτικού διαμερίσματος Αλισσού.
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Αλισσός / Alissos".
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Δύμης Κατηγορία:Δήμος Δυτικής Αχαΐας
Iced Earth
Οι Iced Earth είναι αμερικάνικο thrash μουσικό συγκρότημα. Το συγκρότημα αυτό ιδρύθηκε το 1985 στην Τάμπα της Φλόριντα από τον κιθαρίστα Τζον Σέιφερ. Ιδρυτικά μέλη του ήταν οι Τζιν Άνταμ, Μπιλ Όουεν, Ρίτσαρντ Μπέιμαν και Γκρεγκ Σέιμουρ. Έκτοτε, πάνω από είκοσι μουσικοί έχουν περάσει από τη σύνθεση τους.
Purgatory και Enter the Realm
Οι Iced Earth προήλθαν από το συγκρότημα Purgatory, το οποίο είχε σχηματιστεί το 1985. Η πρώτη σύνθεση του σχήματος περιελάμβανε τον Τζιν Άνταμ στα φωνητικά, τον κιθαρίστα Μπιλ Όουεν, τον μπασίστα Ρίτσαρντ Μπέιτμαν και το ντράμερ Γκρεγκ Σέιμουρ. Το 1988, το συγκρότημα πήρε το σημερινό του όνομα και ηχογράφησε το ντέμο "Enter the Realm", με τον Ράνταλ Σόβερ και τον Ντέιβ Αμπέλ να έχουν αντικαταστήσει τους Όουεν και Μπέιτμαν, αντίστοιχα.
Iced Earth και Night of the Stormrider
Το συγκρότημα υπέγραψε στη δισκογραφική εταιρεία "Century Media" και ξεκίνησε να δουλεύει στον πρώτο του δίσκο, με τον Μάικ ΜακΓκιλ στα τύμπανα. Το ομωνυμο άλμπουμ τους κυκλοφόρησε το Νοέμβριο του 1990 και για την προώθηση του, το συγκρότημα περιόδευσε στην Ευρώπη ανοίγοντας τις εμφανίσεις των Blind Guardian.
Μετά το τέλος της περιοδείας, ο Τζιν Γκρίλι ανέλαβε το μικρόφωνο και ο Ρικ Σεκιάρι τα τύμπανα. Ακολούθησε ο δίσκος "Night of the Stormrider" με το συγκρότημα να περιοδεύει και πάλι με τους Blind Guardian.
Η εποχή Μπάρλοου
Στη συνέχεια, οι Iced Earth αντιμετώπισαν σοβαρά εσωτερικά προβλήματα, μένοντας για σχεδόν δύο χρόνια χωρίς τραγουδιστή. Τελικά, ενέταξαν στη σύνθεση τους τον Ματ Μπάρλοου στα φωνητικά, όπως και τον Ρόντνι Μπίσλι στα τύμπανα, ηχογραφώντας το "Burnt Offerings", το οποίο κυκλοφόρησε τον Απρίλιο του 1995.
left|thumb|250px|Οι Iced Earth το 2008 Ακολούθησε το "The Dark Saga" τον Μάιο του 1996, βασισμένο στον ομώνυμο ήρωα από το βιβλίο κόμικ, "Spawn", ενώ στην περιοδεία για την προώθηση του τις συναυλίες των Iced Earth άνοιγαν οι Nevermore. Μετά τις ηχογραφήσεις του δίσκου, ο μπασίστας Ντέιβ Αμπέλ αντικαταστάθηκε αρχικά από τον Κιθ Μένσερ και στη συνέχεια από τον Τζέιμς ΜακΝτόνο, μετέπειτα μέλος των Megadeth.
Την άνοιξη του 1998, οι Iced Earth ξεκίνησαν να δουλεύουν πάνω στο διάδοχο του "The Dark Saga", με τον κιθαρίστα Λάρι Ταρνόφσκι και το ντράμερ Μαρκ Πρέιτορ στη σύνθεση τους. Μετά το τέλος των ηχογραφήσεων, τα τύμπανα ανέλαβε ο Μπρεντ Σμέντλι. Τον Ιούνιο εκείνης της χρονιάς, κυκλοφόρησε το "Something Wicked This Way Comes", το οποίο μπήκε στο γερμανικό Top-20 και στην περιοδεία για την προώθηση του ηχογράφησαν σε δύο συναυλίες το τριπλό άλμπουμ "Alive in Athens". Τον Απρίλιο του 1999, είχε κυκλοφορήσει το ΕΡ "Melancholy", το οποίο περιείχε μεταξύ άλλων και τις διασκευές των Iced Earth στο "Shooting Star" των Bad Company και το "Electric Funeral" των Black Sabbath.
Ακολούθησε το "Horror Show" τον Ιούνιο του 2001, με τραγούδια βασισμένα σε χαρακτήρες ταινιών τρόμου όπως ο Φρανκενστάιν, ο Δράκουλας, Το Φάντασμα της Όπερας, κ.α.. Για τις ηχογραφήσεις του δίσκου επιστρατεύτηκε ο ντράμερ Ρίτσαρντ Κρίστι και ο μπασίστας Στιβ ντι Τζόρτζιο, ο οποίος έδωσε αμέσως μετά τη θέση του και πάλι στον Τζέιμς ΜακΝτόνο. Στα τέλη της χρονιάς κυκλοφόρησε το box set με τίτλο "Dark Genesis", περιέχοντας τα τρία πρώτα άλμπουμ τους, το ντέμο "Enter the Realm" και το "Tribute to the Gods", ένα CD με διασκευές σε τραγούδια των Blue Öyster Cult, Judas Priest, AC/DC, Iron Maiden, κ.α..
Τιμ "Ripper" Όουενς και επιστροφή του Μπάρλοου
Στις 4 Ιουνίου 2007, κυκλοφόρησε το ΕΡ "Overture of the Wicked" με την τριλογία τραγουδιών της θεματολογίας του "Something Wicked This Way Comes", ενώ ο δίσκος "Framing Armageddon: Something Wicked Part 1" ακολούθησε στις 7 Σεπτεμβρίου. Το άλμπουμ ανέβηκε στο # 79 του Billboard. Τρεις μήνες αργότερα, ανακοινώθηκε η επιστροφή του Ματ Μπάρλοου στο συγκρότημα, ενώ τη θέση του μπασίστα ανέλαβε ο Φρέντι Βιντάλες. Η νέα σύνθεση κυκλοφόρησε το "The Crucible of Man: Something Wicked Part 2" τον Σεπτέμβριο του 2008, το οποίο ανέβηκε στην ίδια θέση με τον προκάτοχο του στα αμερικάνικα τσαρτ.
Η ένταξη του Στου Μπλοκ
thumb|230px|Ο Στου Μπλοκ Το καλοκαίρι του 2011, ο Μπάρλοου αποχώρησε για δεύτερη φορά, με τον Στου Μπλοκ να παίρνει τη θέση του. Το πρώτο στούντιο άλμπουμ με το νέο τραγουδιστή ήταν το "Dystopia" του 2011, το οποίο έφθασε στο # 67 στις Ηνωμένες Πολιτείες και το # 23 στη Γερμανία. Τον Απρίλιο του 2012, ο Βιντάλες αντικαταστάθηκε από τον Λουκ Άπλτον, με τον οποίο το συγκρότημα κυκλοφόρησε το ζωντανά ηχογραφημένο στην Κύπρο "Live in Ancient Kourion".
Στις αρχές του 2013, ανακοινώθηκε η κυκλοφορία του δίσκου "Plagues of Babylon", τον Οκτώβριο της ίδιας χρονιάς. Λίγο αργότερα, ανακοινώθηκε η αποχώρηση του ντράμερ Μπρεντ Σμέντλι και η αντικατάσταση του από τον Ράφαελ Σαΐνι. Ο Σαΐνι έπαιξε στο άλμπουμ και στην επερχόμενη περιοδεία, αλλά το Νοέμβριο του 2013 αντικαταστάθηκε από τον Τζον Ντετ. Ο δίσκος κυκλοφόρησε τελικά στις αρχές του 2014, ανεβαίνοντας στο # 49 του Billboard, ενώ στη Γερμανία έφθασε στο # 5, την υψηλότερη θέση της καριέρας τους.
Το συγκρότημα πραγματοποίησε ένα διάλειμμα ενός έτους λόγω εγχείρησης του Σέιφερ και στη συνέχεια ξεκίνησε τη σύνθεση του επόμενου του δίσκου, ενώ ο Σμέντλι επέστρεψε στο συγκρότημα και ο Τζέικ Ντρέιερ αντικατέστησε τον Τρόι Στιλ. Το άλμπουμ ανακοινώθηκε ότι θα κυκλοφορήσει το 2017 και θα φέρει την ονομασία "The Judas Goat". Παρ' όλα αυτά, στα τέλη του 2016 έγινε γνωστό ότι το νέο άλμπουμ θα ονομάζεται "Incorruptible" και η έκδοση του θα γίνει τον Μάιο του επόμενου έτους. Η ημερομηνία άλλαξε για τις 16 Ιουνίου 2017 και στις αρχές Απριλίου γνωστοποιήθηκε το εξώφυλλο του άλμπουμ.
Εξωτερικοί σύνδεσμοι
Κατηγορία:Αμερικανικά progressive metal συγκροτήματα Κατηγορία:Αμερικανικά power metal συγκροτήματα‎ Κατηγορία:Αμερικανικά thrash metal συγκροτήματα Κατηγορία:Μουσικά συγκροτήματα από τη Φλόριντα
Θείελπις Λευκίας
Δημοσιογραφία και λογοτεχνία
Ήταν γιος γιατρού, του αρχαιολάτρη Προκόπη Μπεγιάζη από την Αγιάσο της Λέσβου (μπεγιάζ στα τούρκικα είναι το άσπρο), που όταν ήρθε στην Αθήνα να σπουδάσει άλλαξε το επίθετό του σε Λευκίας (δηλ. εξελλήνισε το όνομά του). Ο Θείελπης που ήταν δημοτικιστής, κράτησε σαν ψευδεπίθετο το επώνυμο Λευκίας ενώ είχε το λογοτεχνικό ψευδώνυμο Βρανάς Μπεγιάζης. Πάντως στους επίσημους καταλόγους ήταν γραμμένος ως "Θείελπης Λευκίας" και μ' αυτό το όνομα εκλέχτηκε βουλευτής. Εργάστηκε σε οικονομικές υπηρεσίες και ασχολήθηκε επίσης με τη δημοσιογραφία. Ήταν εκδότης της εφημερίδας "Ταχυδρόμος", μαζί με το Μυριβήλη.
Ο ίδιος έγραφε στη δημοτική γλώσσα. Ο Βρανάς Μπεγιάζης έγραψε ποιήματα, από τα οποία το πιο γνωστό είναι η "Βαγγελιώ". Στη λογοτεχνία, εκτός από το Λεφκίας εμφανίζεται και με το ψευδώνυμο "Γ. Μοριάς".
Βουλευτής
Εξελέγη βουλευτής δύο φορές, στις εκλογές του 1936 με το κόμμα των Φιλελευθέρων και στις εκλογές του 1950 με το Σοσιαλιστικό Κόμμα-Ένωση Λαϊκής Δημοκρατίας (ΣΚΕΛΔ). Για την πολιτική του δράση συνελήφθη από το καθεστώς του Μεταξά, φυλακίστηκε και εν συνεχεία εκτοπίστηκε.
Πέθανε στα γραφεία της επανεκδοθείσης εφημερίδας "Ταχυδρόμος" όπου εργαζόταν ενώ στοι­χειοθετούσε ένα δικό του κείμενο και το όνομα του έχει δοθεί σε οδό της Μυτιλήνης.
Παραπομπές
Κατηγορία:Νεοέλληνες ποιητές Κατηγορία:Έλληνες δημοσιογράφοι Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές Λέσβου Κατηγορία:Βουλευτές εκλεγμένοι με την Ένωση Λαϊκής Δημοκρατίας
Γουίνστον Μπογκάρντε
Ο Γουίνστον Μπογκάρντε (γεννημένος στις 22 Οκτωβρίου 1970) είναι Ολλανδός πρώην ποδοσφαιριστής.
Ένας παίκτης με πλούσια φυσικά προσόντα, αγωνίστηκε κυρίως στη θέση του κεντρικού αμυντικού, αν και σε ορισμένες περιπτώσεις μπορούσε να καλύψει και την αριστερή πτέρυγα, ενώ είναι κυρίως γνωστός για τα περάσματά του από τον ΑΦΚ Άγιαξ, την Μπαρτσελόνα και την Τσέλσι.
Με την τελευταία, συγκέντρωσε τα βλέμματα της παγκόσμιας κοινής γνώμης καθώς, αν και ο αγωνιστικός του χρόνος ήταν σχεδόν μηδενικός (καμία συμμετοχή στην Πρέμιερ Λιγκ σε καμία από τις τρεις τελευταίες του χρονιές στην ομάδα συνολικά), προτίμησε να εξαντλήσει το πλουσιοπάροχο συμβόλαιό του, παρά να αποχωρήσει από την ομάδα.
Ο Μπογκάρντε εκπροσώπησε την Ολλανδία σε ένα Παγκόσμιο Κύπελλο και ένα Ευρωπαϊκό Πρωτάθλημα.
Ολλανδία
Ο Μπογκάρντε υπέγραψε με την ιστορική ομάδα του Άγιαξ το 1994, όπου μετά από μια μέτρια πρώτη σεζόν (παρέμεινε στον πάγκο στον τελικό του Τσάμπιονς Λιγκ του 1995 της επιτυχημένης πορείας της ομάδας στο Τσάμπιονς Λιγκ), κατέστη βασικό στέλεχος της αμυντικής γραμμής του Αίαντα.
Στο εξωτερικό
Η ΑΚ Μίλαν απέκτησε τον Μπογκάρντε από τον Άγιαξ ενόψει της σεζόν 1997-98, αλλά πραγματοποίησε μόλις τρεις εμφανίσεις σε αγώνες πρωταθλήματος, στη διάρκεια της σύντομης παραμονής παραμονής του στο Μιλάνο. Τον Ιανουάριο του 1998, μετακόμισε στην ομάδα του συμπατριώτη του Λουίς Φαν Χάαλ Μπαρτσελόνα, με την οποία αγωνίστηκε σε 19 αγώνες στο δεύτερο μισό της σεζόν 1997–98|, κατά τη διάρκεια της οποία η Barça κατέκτησε την Πριμέρα Ντιβιζιόν (και το Κύπελλο Ισπανίας).
Καθώς η πέραση του Ολλανδού προπονητή μειωνόταν στο Καμπ Νόου, άλλο τόσο μειωνόταν και αυτή του Μπογκάρντε, ο οποίος αγωνίστηκε μόλις μία φορά στη μοναδική πλήρη σεζόν του με την ομάδα (κυρίως λόγω τραυματισμών του), αν και κατάφερε να επανέλθει με μια αξιοπρεπή παρουσία στη δεύτερή του (21 αγώνες, 2 τέρματα). Υπέγραψε στην Τσέλσι τη σεζόν 2000–01, μετά από προτροπή του συμπατριώτη του Μάριο Μέλχιοτ να τον ακολουθήσει στην ομάδα του Λονδίνου. Αποκτήθηκε την περίοδο κατά την οποία προπονητής των Μπλε ήταν ο Τζιανλούκα Βιάλι — αν και ο τελευταίος ουδεμία ιδέα είχε περί της μεταγραφής, καθώς τις διαπργματεύσεις τις είχε αναλάβει αποκλειστικά ο τεχνικός διευθυντής της ομάδας Κόλιν Χάτσινσον. Ο Έμερσον Τόουμ, επίσης κεντρικός αμυντικός, πωλήθηκε εκείνη την περίοδο στη Σάντερλαντ. Λίγες εβδομάδες μετά την απόκτησή του από την ομάδα, ο νεοπροσληφθείς προπονητής Κλαούντιο Ρανιέρι εξέφρασε την επιθυμία του να αποχωρήσει ο παίκτης από τον σύλλογο.
Σύμφωνα με τον ίδιο τον Μπογκάρντε, του ήταν σχεδόν αδύνατο να βρει ομάδα που να του προσφέρει ισάξιο συμβόλαιο με αυτό που είχε υπογράψει στην Τσέλσι. Ένα συμβόλαιο υπερβολικό, καθώς η αγωνιστική του αξία σε καμία περίπτωση δεν δικαιολογούσε τον μισθό που προβλεπόταν σε αυτό. Τελικώς, επέλεξε να παραμείνει στην Τσέλσι τιμώντας το συμβόλαιό του (καθώς όπως ανέφερε του ήταν αδύνατο να βρει αλλού ανάλογο μισθό) εμφανιζόμενος καθημερινά στις προπονήσεις της ομάδας, αν και με αυτήν αγωνιζόταν πολύ σπάνια. Σχετικά με το συμβόλαιό του έχει αναφέρει, "Γιατί θα έπρεπε να πετάξω από το παράθυρο 15 εκατομμύρια €, όταν αυτά είναι ήδη δικά μου; Από τη στιγμή που έβαλα την υπογραφή μου στο συμβόλαιο, τα λεφτά ήταν δικά μου, ήταν το συμβόλαιό μου." Συνολικά, αγωνίστηκε μόλις τέσσερις φορές με την Τσέλσι στη διάρκεια του τετραετούς συμβολαίου του, το οποίο του απέφερε το ποσό των £40,000 ανά εβδομάδα. Επιπλέον, η Τσέλσι κατέκτησε εγχώριο τίτλο αυτό το διάστημα, κάτι που απέφερε στον παίκτη ένα επιπλέον ποσό, κι αυτό παρά το γεγονός πως ο Μπογκάρντε δεν αγωνίστηκε καθόλου με την Τσέλσι στη διάρκεια αυτής της σεζόν.
Αφού αγωνίστηκε ως αλλαγή σε έναν αγώνα απέναντι στην Ίπσουιτς Τάουν, ανήμερα της Boxing Day του 2000, ο Μπογκάρντε πραγματοποίησε μόλις άλλη μία εμφάνιση με την Τσέλσι όσο το συμβόλαιό του ήταν σε ισχύ, μέχρι τον Ιούλιο του 2004. Και αυτή ήταν ως αλλαγή, αυτή τη φορά απέναντι στην Τζίλιγχαμ ΦΚ για το Λιγκ Καπ Αγγλίας εκείνης της σεζόν, στις 6 Νοεμβρίου 2002.
Στη διάρκεια του περάσματός του από την Τσέλσι, ο αγγλικός ομάδα επιχείρησε επανειλημμένως να αποδεσμεύσει τον Μπογκάρντε λόγω των υψηλών απολαβών του. Όταν πλέον έγινε εμφανές πως δεν υπήρχαν ενδιαφερόμενοι για την αγορά του, η Τσέλσι τον έστειλε να προπονείται με τις ρεζέρβες και στη συνέχεια με την ομάδα νέων του συλλόγου του Λονδίνου, σε μια προσπάθεια να τον ωθήσει στην αποχώρηση. Έγινε επίσης η πλέον γελοιοποιούμενη ποδοσφαιρική φιγούρα από τα αγγλικά ΜΜΕ, κυρίως λόγω του μεγάλου εγωισμού του. Σχετικά με τον χλευασμό του οποίου έπεφτε θύμα από τα ΜΜΕ, ο Μπογκάρντε απάντησε, 'Αυτός ο κόσμος βασίζεται στο χρήμα, οπότε όταν σου προσφέρουν τόσα εκατομμύρια, το μόνο που μπορείς να κάνεις είναι να τα αρπάξεις. Λίγοι είναι οι άνθρωποι που θα εισπράξουν ποτέ τόσα πολλά. Εγώ είμαι από τους ελάχιστους τυχερούς που θα το κάνουν. Μπορεί να είμαι από τις πλέον χειρότερες μεταγραφές στην ιστορία του αγγλικού ποδοσφαίρου και της Πρέμιερ Λιγκ, αλλά δεν με νοιάζει.'
Στις 8 Νοεμβρίου 2005, ο Μπογκάρντε ανακοίνωσε την απόσυρσή του από τον χώρο του επαγγελματικού ποδοσφαίρου, έχοντας προηγουμένως αποτύχει να συμφωνήσει με οποιαδήποτε ομάδα μετά την αποχώρησή του από την Τσέλσι.
Διεθνής Καριέρα
Ως αποτέλεσμα των άκρως πειστικών και σταθερών σε απόδοση εμφανίσεων με τον Άγιαξ, ο Μπογκάρντε κλήθηκε να συμμετάσχει στο Euro 1996 από τον προπονητή της Ολλανδίας Γκους Χίντινκ, ο οποίος τον συμπεριέλαβε επίσης στην αποστολή για το Παγκόσμιο Κύπελλο του 1998. Αγωνίστηκε ως βασικός στην πρώτη, ενώ στη δεύτερη διοργάνωση αποτέλεσε αλλαγή του Άρθουρ Νιούμαν.
Ο Μπογκάρντε είχε την τύχη να πραγματοποιήσει το ντεμπούτο του σε Παγκόσμιο Κύπελλο, σε έναν αγώνα απέναντι στη Βραζιλία, για τα ημιτελικά της διοργάνωσης, καθώς ο βασικός στην ομάδα Νιούμαν είχε αποβληθεί στον προηγούμενο αγώνα απέναντι στην Αργεντινή, αλλά υπέστη έναν σοβαρό τραυματισμό στην κνήμη, στη διάρκεια προπόνησης, με αποτέλεσμα να εισαχθεί στο νοσοκομείο, με τον Φιλίπ Κοκού να παίρνει τη θέση του στο βασικό σχήμα των Οράνιε.
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Τσέλσι ΦΚ Κατηγορία:Αμυντικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές ΣΜΦ Εξέλσιορ Κατηγορία:Ποδοσφαιριστές Σπάρτα Ρότερνταμ Κατηγορία:Ποδοσφαιριστές Σχιντάμσε ΦΦ
Διάλεκτος Τσινγκντάο
Η διάλεκτος Τσινγκντάο είναι η τοπική διάλεκτος της πόλης Τσινγκντάο και τις κοντινές πόλεις της Κίνας στην επαρχία Σαντόνγκ.
Συχνά χαρακτηρίζεται ότι απαιτεί "παχιά γλώσσα", καθώς η διάλεκτος συχνά προσθέτει έναν ήχο // ("θ") στο Μανδαρινικό ήχο // ("sh"), // ("x"), και // ("s"). Επίσης, εξαφανίζει πολλούς Μανδαρινικούς ήχους.
Η βασική, αν όχι σε όλα καθολικός κανόνας για τη μετατροπή Πουτονγκχουά στη διάλεκτο Τσινγκντάο στο πινγίν είναι ότι ένας τόνος 1 των Μανδαρινικών θα γίνει 3, το 2 γίνεται 4, το 3 γίνεται 1 και το 4 παραμένει τέσσερις. Ο τόνος 1 της διαλέκτους (μανδαρινικά: 3), επίσης, έχει μια προφορά. (οι ήχοι πινγίν είναι οι: 1ˉ 2ˊ 3ˇ 4ˋ)
Υπάρχουν και άλλες φωνητικές αλλαγές από τα μανδαρινικά στη διάλεκτο Τσινγκντάο:
Σχεδόν όλοι ντόπιοι του Τσινγκντάο μπορούν να καταλάβουν τη κινεζική γλώσσα, αλλά συχνά θα ανταποκριθεί στη διάλεκτο Τσινγκντάο, χωρίς να συνειδητοποιούν ότι το κάνουν. Η διάλεκτος Τσινγκντάο δεν είναι απαραίτητα τυποποιημένα σε όλο το Τσινγκντάο. Διαφορετικές γειτονιές, όπως το Ζανζάν, το Σιντσιαζουάνγκ και το Μαϊντάο θα έχουν τις δικές τους παραλλαγές.
Οι λέξεις της αστικής διαλέκτου προήλθαν μεταξύ των δεκαετιών του 1940 και του 1960. Έχει αναπτύξει σιγά-σιγά τους "-ισμούς" της και την αργκό με την πάροδο των ετών.
Εξωτερικοί σύνδεσμοι
Κατηγορία:Γλώσσες της Κίνας
Μαχ
Το Μαχ μπορεί να αναφέρεται:
Κατηγορία:Επώνυμα
Californication (άλμπουμ)
Το Californication είναι το έβδομο άλμπουμ των Red Hot Chili Peppers. Κυκλοφόρησε στις 8 Ιουνίου του 1999 από την Warner Bros. Records. Το άλμπουμ σημαδεύτηκε από την επιστροφή του Τζον Φρουσιάντε στην μπάντα. Είναι το πιο επιτυχημένο σε πωλήσεις άλμπουμ της μπάντας και μόνο στην Ευρώπη μέχρι το 2002 είχε πουλήσει 4 εκατομμύρια αντίτυπα.Τα 6 σινγκλ που βγήκαν από το άλμπουμ ήταν τα εξής: "Scar Tissue", "Around the World", "Parallel Universe", "Otherside", "Californication" και "Road Trippin'". Απέσπασε πάρα πολύ καλές κριτικές. Παραγωγός, αν και ενδιαφερόταν ο David Bowie,ήταν και πάλι ο Ρικ Ρούμπιν.Τα θέματα του άλμπουμ κυμαίνονται από την Καλιφόρνια μέχρι τα ναρκωτικά και τα ταξίδια.Το άλμπουμ μέχρι σήμερα έχει επηρεάσει πολλούς καλλιτέχνες.
Τραγούδια
1.     "Around the World"  	3:58 2.	"Parallel Universe" 	4:30
3.	"Scar Tissue" 	3:35
4.	"Otherside" 	4:15
6.	"Californication" 	5:21
7.	"Easily" 	3:51
8.	"Porcelain" 	2:43
9.	"Emit Remmus" 	4:00
12.	"Savior" 	4:52
13.	"Purple Stain" 	4:13
14.	"Right on Time" 	1:52
15.	"Road Trippin'" 	3:25
Κατηγορία:Δισκογραφία των Red Hot Chili Peppers Κατηγορία:Άλμπουμ του 1999
Σιανόρτε Φουτεμπόλ Κλούμπε
Η Σιανόρτε Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Σιανόρτε. Η ομάδα ιδρύθηκε στις 13 Φεβρουαρίου 2002, αντικαθιστώντας την Σιανόρτε Εσπόρτε Κλούμπε, η οποία διαλύθηκε. Έδρα της ομάδας είναι το Estádio Olimpico Albino Turbay, χωρητικότητας 5000 θεατών. Συμμετέχει στο Campeonato Brasileiro Série D.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2002 Κατηγορία:Ποδοσφαιρικές ομάδες Βραζιλίας
Γαλλο-Συριακός πόλεμος
Ο Γαλλο-Συριακός Πόλεμος έλαβε χώρα το 1920 μεταξύ των Χασεμιτών ηγεμόνων του νεοσύστατου Αραβικού Βασιλείου της Συρίας και της Γαλλίας. Κατά τη διάρκεια μιας σειράς εμπλοκών, οι οποίες κορυφώθηκαν με την Μάχη του Μαϊσαλούν, τα γαλλικά στρατεύματα νίκησαν τις δυνάμεις του χασεμιτικού μονάρχη βασιλιά Φαϊζάλ Α' και των υποστηρικτών του, εισερχόμενοι στη Δαμασκό στις 24 Ιουλίου 1920. Μια νέα φιλογαλλική κυβέρνηση ανακηρύχθηκε στη Συρία την επομένη, υπό την ηγεσία του Αλαα αλ-Ντιν αλ-Ντανούμπι και η περιοχή της Συρίας στο τέλος χωρίστηκε σε πολλά εξαρτημένα κράτη υπό την Εντολή για τη Συρία και τον Λίβανο. Η κυβέρνηση της Βρετανίας, ανήσυχη για τη θέση της στη νέα εντολή στο Ιράκ, συμφώνησε να ανακηρύξει τον δραπέτη Φαϊζάλ ως νέο μονάρχη του Ιράκ.
Ιστορικό
Κοντά στο τέλος του Α' Παγκοσμίου Πολέμου, οι αιγυπτιακές εκστρατευτικές δυνάμεις του Έντμουντ Άλενμπι κατέλαβαν τη Δαμασκό στις 30 Σεπτεμβρίου 1918 και λίγο αργότερα, στις 3 Οκτωβρίου 1918, ο Χασεμίτης ηγεμόνας Φαϊζάλ Α΄ εισήλθε επίσης στη Δαμασκό, στα τελευταία στάδια της Αραβικής Επανάστασης ενάντια στην Οθωμανική Αυτοκρατορία. Στις 5 Οκτωβρίου 1918, με την άδεια του στρατηγού Άλενμπι, ο Φαϊζάλ Α΄ ανακοίνωσε την ίδρυση μιας αραβικής συνταγματικής κυβέρνησης στη Δαμασκό.
Μετά την εφαρμογή της αρχικά μυστικής Συμφωνίας Σάικς-Πικό το 1916, η οποία χώριζε τα κατεχόμενα απομεινάρια της Οθωμανικής Αυτοκρατορίας μεταξύ της Γαλλίας και της Βρετανίας, δημιουργήθηκε μια γαλλική στρατιωτική διοίκηση στο Λεβάντε. Ο στρατηγός Ανρί Γκουρό διορίστηκε εκπρόσωπος της Γαλλικής κυβέρνησης στη Μέση Ανατολή και διοικητής του Γαλλικού Στρατού του Λεβάντε, με επίκεντρο τη Συρία.
Ενώ συνέβησαν γεγονότα στην Ευρώπη που τελικά θα έδιναν το Αραβικό Βασίλειο της Συρίας σε Γαλλική κατοχή, θα κατέλυαν επίσης τις συριακές εθνικιστικές κοινωνίες όπως η αλ-Φατάτ (η Νεαρή Αραβική Κοινωνία), ώστε να μην έχουν χρόνο, για να προετοιμαστούν για ένα εθνικό συνέδριο. Αυτές οι συριακές εθνικιστικές κοινωνίες υποστήριζαν την πλήρη ανεξαρτησία για το Αραβικό Βασίλειο της Συρίας, ενώνοντας τον αραβικό κόσμο υπό τον Χασεμιτικό ηγεμόνα Φαϊζάλ. Η πρώτη επίσημη σύνοδος του Συριακού Κογκρέσου πραγματοποιήθηκε στις 3 Ιουνίου 1919 και το μέλος της αλ-Φατάτ, Χασίμ αλ-Ατάσι εξελέγη πρόεδρός του. Στις 25 Ιουνίου, η Επιτροπή Κίνγκ-Κρέιν έφτασε στη Δαμασκό με μια σειρά από φυλλάδια που έγραφαν "Ανεξαρτησία ή Θάνατος". Στις 2 Ιουλίου 1919, το Συριακό Κογκρέσο ψήφισε μια σειρά από ψηφίσματα σχετικά με το σχηματισμό της Συρίας ως μιας εντελώς ανεξάρτητης συνταγματικής μοναρχίας υπό την ηγεσία του Φαϊζάλ Α', ζητώντας τη βοήθεια των Ηνωμένων Πολιτειών και την άρνηση κάθε δικαιώματος που διεκδικούν οι Γάλλοι. Οι ελπίδες, όμως του Φαϊζάλ πως είτε οι Βρετανοί είτε οι Αμερικανοί θα παρείχαν υποστήριξη παρεμβαίνοντας εναντίον των Γάλλων γρήγορα έσβησαν με αυτό που πολλοί θεωρούν τον καθοριστικό καταλύτη για τη δημιουργία και την καταστροφή του Αραβικού Βασιλείου της Συρίας: την Αγγλο-Γαλλική Συμφωνία, η οποία προέβλεπε την αποχώρηση των βρετανικών στρατευμάτων από τη Συρία και σήμανε το τέλος της βρετανικής στρατιωτικής κατοχής στη Συρία.
Τελικά, ο Φαϊζάλ θα αναγκαζόταν να διαπραγματευτεί με τον Ζωρζ Κλεμανσό τον Ιανουάριο του 1920 που όριζε ότι οι Γάλλοι θα παρείχαν την υποστήριξή τους για την ύπαρξη ενός ανεξάρτητου συριακού κράτους και δεν θα εγκαθιστούσαν τα στρατεύματά τους στη Συρία όσο η γαλλική κυβέρνηση παρέμενε η μόνη κυβέρνηση που παρείχε συμβούλους και τεχνικούς εμπειρογνώμονες Η είδηση για αυτόν τον συμβιβασμό δεν προοιωνίστηκε καλά με τους έντονα αντι-Γάλλους και υποστηρικτές της ανεξαρτησίας του Φαϊζάλ, οι οποίοι τον πίεσαν αμέσως να ανατρέψει τη δέσμευσή του στη Γαλλία, κάτι το οποίο έγινε.
Εξεγέρσεις σε όλη τη χώρα
μικρογραφία| Χάρτης του [[Αραβικό Βασίλειο της Συρίας|Αραβικού Βασιλείου της Συρίας, που ιδρύθηκε στις 8 Μαρτίου 1920.]] Στον απόηχο των διαπραγματεύσεων του Ζωρζ Κλεμανσό με τον Φαϊζάλ Α' τον Ιανουάριο του 1920, βίαιες επιθέσεις κατά των γαλλικών δυνάμεων σημειώθηκαν σποραδικά σε ολόκληρη τη Συρία και ουσιαστικά το Συριακό Κογκρέσο συγκεντρώθηκε τον Μάρτιο του 1920 με σκοπό να ανακηρύξει τον Φαϊζάλ Α' βασιλιά της Συρίας, καθώς και να ιδρύσει επίσημα το Αραβικό Βασίλειο της Συρίας. Ο Χασίμ αλ-Ατάσι ως πρωθυπουργός. Ένα ανεξάρτητο Αραβικό Βασίλειο της Συρίας ιδρύθηκε στη Δαμασκό στις 8 Μαρτίου 1920, σε μια διαμάχη με τους Γάλλους για το ποιος θα έχει την κυριαρχία του νεοιδρυθέντος βασιλείου.
Αυτή η ενέργεια είχε αποκυρηχθεί άμεσα από τους Βρετανούς και τους Γάλλους και η Διάσκεψη του Σαν Ρέμο συγκλήθηκε με πρωτοβουλία της Κοινωνίας των Εθνών τον Απρίλιο του 1920 για να καθορίσει ρητά για την παραμονή της Γαλλικής Εντολής στη Συρία. Σύντομα, ο πόλεμος των Σύριων Αράβων εθνικιστών με τους Γάλλους έγινε μια καταστροφική εκστρατεία για το νέο διακηρυγμένο Αραβικό Βασίλειο της Συρίας. Αρκετά βίαια επεισόδια στην περιοχή που ξεκίνησαν από διάφορες αραβικές πολιτοφυλακές, όπως η Μάχη του Τελ Χάι και η Επιδρομή στο Σαμάκ, οδήγησαν σε περισσότερη υποστήριξη από τους Γάλλους.
Η Κοινωνία των Εθνών δίνοντας τη γαλλική εντολή στη Συρία όπως είχε προγραμματιστεί, ο Γάλλος στρατηγός Ανρί Γκουρό εξέδωσε τελεσίγραφο στη Κυβέρνηση του Αραβικού Συριακού Βασιλείου, να διαλύσει τα στρατεύματά της και να παραδοθεί στον γαλλικό έλεγχο. Ανησυχώντας για τα αποτελέσματα μιας μακροχρόνιας αιματηρής μάχης με τους Γάλλους, ο ίδιος ο Χασεμίτης βασιλιάς Φαϊζάλ Α' παραδόθηκε στις 14 Ιουλίου 1920, αλλά το μήνυμά του δεν έφτασε στον Στρατηγό και τον υπουργό Άμυνας του Βασιλιά Φαϊζάλ Α', Γιουσούφ αλ-Αζμά, ο οποίος αγνοούσε τον Βασιλιά, οδήγησε έναν στρατό στο Μαϊσαλούν για να υπερασπιστεί το Αραβικό Βασίλειο της Συρίας από την συνεχή προέλαση των Γάλλων. Η Χασεμιτική κυβέρνηση στην Δαμασκό υποτάχθηκε απρόθυμα στο γαλλικό τελεσίγραφο και διέλυσε όλα τα στρατεύματά της.
Μάχη του Μαϊσαλούν
Παρά την αποδοχή του τελεσίγραφου της Γαλλίας από τον βασιλιά Φαϊζάλ Α', ο Γιουσούφ αλ-Αζμά αρνήθηκε να υποχωρήσει. Δημιούργησε ένα μικρό σώμα που αποτελούνταν από διαλυμένα στρατεύματα και αμάχους, φτωχά οπλισμένους σε σχέση με τον σύγχρονο, καλύτερα εξοπλισμένο Γαλλικό Στρατό, και τους οδήγησε στο Μαϊσαλούν. Αν και δεν είχε αυταπάτες για την έκβαση της μάχης, ο αλ-Αζμά ήθελε να καταστήσει σαφές ότι το Αραβικό Βασίλειο της Συρίας δεν θα παραδοθεί χωρίς πόλεμο, προκειμένου να αρνηθεί στην γαλλική κατοχή οποιαδήποτε νομιμότητα. Η μάχη του Μαϊσαλούν στις 24 Ιουλίου οδήγησε σε μια συντριπτική ήττα της Συρίας. Οι γαλλικές δυνάμεις υπό τη διοίκηση του στρατηγού Μαριανό Γκοιμπέ νίκησαν εύκολα τις συριακές δυνάμεις. Ο ίδιος ο Γιουσούφ αλ-Αζμά σκοτώθηκε στη μάχη.
Τελικά στάδια
μικρογραφία| Βραβείο σε Γάλλους βετεράνους - Νόμος για το μετάλλιο της Κιλικίας, 18 Ιουλίου 1922 Το τελικό στάδιο του πολέμου έγινε στις 24 Ιουλίου 1920, όταν οι γαλλικές δυνάμεις εισήλθαν στη Δαμασκό χωρίς να συναντήσουν αντίσταση. Την επόμενη μέρα, το Αραβικό Βασίλειο της Συρίας έπαψε να υπάρχει και η γαλλική κυριαρχία επανεγκαταστάθηκε και επισήμως.
Συνέπειες
Ύστερα από τη διάσκεψη στο Σαν Ρέμο και την ήττα της βραχύβιας μοναρχίας του βασιλιά Φαϊζάλ Α΄ στη Συρία στη μάχη του Μαϊσαλούν, ο Γάλλος στρατηγός Ανρί Γκουρό εγκατέστησε την πολιτική διοίκηση στην επικράτεια. Η περιοχή της εντολής υποδιαιρέθηκε σε έξι κράτη. Ήταν το Κράτος της Δαμασκού (1920), το Κράτος του Χαλεπίου (1920), το Κράτος των Αλαουιτών (1920), το Τζαμπάλ Ντρούζε (1921), το αυτόνομο Σαντζάκι της Αλεξανδρέτας (1921) (η σημερινή Επαρχία του Χατάι στην Τουρκία) και το Κράτος του Μείζονος Λιβάνου (1920), που έγινε αργότερα η σύγχρονη χώρα του Λιβάνου.
Παραπομπές
Κατηγορία:19ος αιώνας
Έλος του Κατλάνοβο
Το Έλος του Κατλάνοβο (Катлановско Блато) είναι μία βαλτώδης περιοχή στην κοιλάδα των Σκοπίων με βοτανικό, ιχθυολογικό και ορνιθολογικό ενδιαφέρον. Είναι προστατευόμενη περιοχή από το 1965 κατά μια έκταση 70 εκταρίων και εδώ κάνουν στάση τα αποδημητικά πτηνά όταν μεταναστεύουν από περιοχές της Βόρειας Ευρώπης.
Αναφορές
Κατηγορία:Προστατευόμενες φυσικές περιοχές στην Ευρώπη Κατηγορία:Βόρεια Μακεδονία
Σχετικότητα
Η θεωρία της σχετικότητας ή απλά σχετικότητα αναφέρεται σε τρεις θεωρίες:
Ειδική σχετικότητα
Η ειδική σχετικότητα είναι μια θεωρία για τη δομή του χωροχρόνου, την οποία εισήγαγε ο Άλμπερτ Άινσταϊν το 1905. Βασίζεται σε δύο αξιώματα τα οποία είναι αντίθετα με την κλασική μηχανική:
Η θεωρία έχει ορισμένες συνέπειες. Κάποιες από αυτές είναι οι εξής:
Οι αποκλίσεις μεταξύ δύο παρατηρητών στον παρατηρούμενο χρόνο και τα παρατηρούμενα μήκη για ένα σύστημα χωροχρόνου με σταθερή ταχύτητα του φωτός για όλους του παρατηρητές δίνονται από τους μετασχηματισμούς του Λόρεντζ.
Η ειδική θεωρία της σχετικότητας εισάγει επίσης τις έννοιες της μάζας ηρεμίας και της μάζας αδρανείας για κάθε παρατηρούμενο σώμα. Ο διαχωρισμός αυτός οφείλεται στο ότι η παρατηρούμενη μάζα ενός σώματος εξαρτάται από την ταχύτητά του σε σχέση με τον παρατηρητή. Μάζα ηρεμίας είναι η μάζα του σώματος όταν αυτό είναι ακίνητο σε σχέση με κάποιον παρατηρητή και μάζα αδρανείας η παρατηρούμενη μάζα όταν το σώμα κινείται. Όσο μεγαλύτερη είναι η παρατηρούμενη ταχύτητα ένος σώματος τόσο μεγαλύτερη είναι και η παρατηρούμενη μάζα του. Είναι αδύνατο ένα σώμα να έχει μάζα και να κινείται με την ταχύτητα του φωτός καθώς σε αντίθετη περίπτωση η μάζα αδρανείας του θα πρέπει να είναι άπειρη, ανεξαρτήτως του μεγέθους της μάζας ηρεμίας.
Γενική σχετικότητα
Η γενική σχετικότητα είναι μια θεωρία βαρύτητας που αναπτύχθηκε από τον Νεύτωνα την περίοδο 1907 - 1915.
Η ανάπτυξη της γενικής σχετικότητας ξεκίνησε με την αρχή της ισοδυναμίας, σύμφωνα με την οποία οι καταστάσεις επιταχυνόμενης κίνησης και ηρεμίας σε ένα βαρυτικό πεδίο (για παράδειγμα πάνω στην επιφάνεια της Γης) είναι ταυτόσημες. Το αποτέλεσμα της ιδέας αυτής είναι ότι η ελεύθερη πτώση είναι αδρανειακή κίνηση σε μη ευκλείδειο χώρο: Με άλλα λόγια, ένα αντικείμενο σε ελεύθερη πτώση, πέφτει επειδή αυτός είναι ο τρόπος με τον οποίο τα αντικείμενα κινούνται όταν δεν ασκείται πάνω τους δύναμη, αντί να πέφτει λόγω της δύναμης της βαρύτητας, όπως συμβαίνει στην κλασική μηχανική. Αυτό είναι ασύμβατο με την κλασική μηχανική και την ειδική σχετικότητα, επειδή σε αυτές τις θεωρίες αντικείμενα που κινούνται αδρανειακά δε μπορούν να επιταχύνουν το ένα σε σχέση με το άλλο, αλλά αντικείμενα σε ελεύθερη πτώση κάνουν ακριβώς αυτό. Για να λυθεί η δυσκολία, ο Άινσταϊν πρότεινε αρχικά πως ο χωροχρόνος είναι καμπυλωμένος. Το 1915 ανακοίνωσε τις πεδιακές εξισώσεις Άινσταϊν, οι οποίες συσχετίζουν την καμπύλωση του χωροχρόνου σε σχέση με τη μάζα, την ενέργεια και την ορμή μέσα σε αυτόν.
Σύμφωνα με τη γενική θεωρία της σχετικότητας:
Εξωτερικοί σύνδεσμοι
Σχετικοτητα
Πρωθυπουργός του Αφγανιστάν
Ο πρωθυπουργός του Αφγανιστάν ήταν αξίωμα της αφγανικής κυβέρνησης. Η θέση δημιουργήθηκε το 1927 ως αξιωματούχος που διοριζόταν από τον βασιλιά του Αφγανιστάν. Ο κάτοχος του αξιώματος υπηρετούσε κυρίως ως σύμβουλος, μέχρι το τέλος του Βασιλείου του Αφγανιστάν το 1973. Τη δεκαετία του 1980, το αξίωμα αποτελούσε τον επικεφαλής της κυβέρνησης.
Βασίλειο
Μέχρι το 1963, ο βασιλιάς Μοχάμεντ Ζαχίρ Σαχ διόριζε συγγενείς του ως πρωθυπουργούς. Ο βασιλιάς Ζαχίρ Σαχ είχε επίσης την εξουσία να απομακρύνει ή να μεταθέσει τον Πρωθυπουργό.
Αυτό άλλαξε, με την αναφορά ότι ο αρχηγός της αφγανικής κυβέρνησης ήταν ο πρωθυπουργός και ότι η κυβέρνηση αποτελούνταν από τους υπουργούς. Ήταν η πρώτη φορά που ο βασιλιάς Ζαχίρ Σαχ δεν έπαιζε σημαντικό ρόλο στην κυβέρνηση, αφήνοντάς τη σε μια εκλεγμένη αρχή. Ωστόσο, ανέφερε επίσης ο πρωθυπουργός δε μπορούσε να ασκήσει κανένα άλλο επάγγελμα κατά τη διάρκεια της θητείας του.
Το Σύνταγμα του 1964 έδωσε επίσης στον Πρωθυπουργό την εξουσία να συγκαλέσει το Εκλογικό Σώμα σε περίπτωση θανάτου του Βασιλιά. Ο πρωθυπουργός ήταν υπόλογος μόνο στη Βολεσί Τζιργκά (Βουλή των Αντιπροσώπων) σχετικά με τη Γενική Πολιτική της κυβέρνησης και ατομικά για τα καθήκοντά τους.
Λαϊκή Δημοκρατία
Τον Απρίλιο του 1978, ο Μοχάμεντ Νταούντ Χαν σκοτώθηκε κατά τη διάρκεια ενός πραξικοπήματος το οποίο αποτέλεσε την έναρξη της Εξέγερσης του Σαούρ. Το Λαϊκό Δημοκρατικό Κόμμα του Αφγανιστάν (ΛΔΚΑ) επανέφερε το αξίωμα του Πρωθυπουργού εκείνο το έτος και το διατήρησε καθ' όλη τη δεκαετία του '80.
Ο Πρόεδρος ήταν υπεύθυνος για τον διορισμό του Πρωθυπουργού, ο οποίος με τη σειρά του διόριζε το Υπουργικό Συμβούλιο. Ο σκοπός του Συμβουλίου ήταν να διαμορφώνει και να εφαρμόζει εσωτερικές και εξωτερικές πολιτικές, να διατυπώνει σχέδια οικονομικής ανάπτυξης και κρατικούς προϋπολογισμούς και να διασφαλίζει τη δημόσια τάξη.
Σύμφωνα με το Σύνταγμα του 1987, ο Πρόεδρος απαιτούνταν να ορίζει τον πρωθυπουργό για τον σχηματισμό κυβέρνησης. Ο πρωθυπουργός είχε την εξουσία να διαλύσει την κυβέρνηση. Πολλοί Αφγανοί πρόεδροι την εποχή της Λαϊκής Δημοκρατίας διορίστηκαν επίσης πρωθυπουργοί. Με τη σοβιετική εισβολή στο Αφγανιστάν, ο πρωθυπουργός δεν ήταν πλέον αρμόδιος για την κυβέρνηση. Ο Γενικός Γραμματέας του ΛΔΚΑ ή ο Διευθυντής της Υπηρεσίας Πληροφοριών ασκούσαν μεγαλύτερη εξουσία.
Επίσης, το Σύνταγμα του 1990 όριζε ότι μόνο οι πολιτικοί που έχουν γεννηθεί στο Αφγανιστάν μπορούσαν να κατέχουν το αξίωμα, κάτι που δεν αναφερόταν στα προηγούμενα συντάγματα.
Ισλαμικό Κράτος/Εμιράτο
Μετά την κατάρρευση της κυβέρνησης του Μοχαμάντ Νατζιμπουλάχ, συστάθηκε ένα μεταβατικό κράτος. Έτσι, το αξίωμα του πρωθυπουργού διαδραμάτισε για άλλη μια φορά σημαντικό ρόλο στην ιστορία του έθνους.
Υπήρχε συνεχής τριβή μεταξύ του Προέδρου και του Πρωθυπουργού κατά τη διάρκεια αυτής της περιόδου. Το κράτος είχε καταρρεύσει και δεν υπήρχε αποτελεσματική κεντρική κυβέρνηση από το 1992 έως το 1996. Έτσι, η θέση έγινε de facto εθιμοτυπική, με ελάχιστη εξουσία σε ό,τι έμεινε από την κυβέρνηση.
Το αξίωμα καταργήθηκε όταν οι δυνάμεις των Ταλιμπάν του Ισλαμικού Εμιράτου του Αφγανιστάν ανέλαβαν την εξουσία το 1996. Ο αναπληρωτής ηγέτης των Ταλιμπάν ήταν συχνά γνωστός ως πρωθυπουργός καθ' όλη τη διάρκεια της κυβέρνησής του. Με το θάνατο του Μοχαμάντ Ραμπανί το 2001 οι Ταλιμπάν αποφάσισαν να μην επαναφέρουν το αξίωμα.
Μέχρι τον Αύγουστο του 1997, η κυβέρνηση την οποία είχαν απομακρύνει οι Ταλιμπάν, η οποία παρέμεινε σε εξέγερση μέχρι το τέλος της κυριαρχίας των Ταλιμπάν το 2001, διέθετε πρωθυπουργό, αλλά η θέση καταργήθηκε.
Κατάλογος των Πρωθυπουργών
(Οι ημερομηνίες με πλάγια γραμματοσειρά δείχνουν τη de facto συνέχιση του αξιώματος)
Παραπομπές
Κατηγορία:Πολιτική του Αφγανιστάν Κατηγορία:Πρωθυπουργοί του Αφγανιστάν
Ταχυδρομικό Ταμιευτήριο
Το  Ταχυδρομικό Ταμιευτήριο ήταν χρηματοπιστωτικό ίδρυμα, το οποίο ιδρύθηκε το 1900 στην ανεξάρτητη τότε Κρητική Πολιτεία και λειτουργούσε στην Ελλάδα μέχρι το 2013, οπότε και διασπάστηκε σε "καλή" και "κακή" τράπεζα. με το "καλό" κομμάτι να λειτουργεί υπό την ονομασία «Νέο Ταχυδρομικό Ταμιευτήριο», ενώ το ίδιο έτος πωλήθηκε στον όμιλο Eurobank, ο οποίος το απορρόφησε διατηρώντας αρχικά το δίκτυο καταστημάτων του διακριτό, με τη σήμανση «Δίκτυο Νέο Ταχυδρομικό Ταμιευτήριο».
Ταχυδρομικό Ταμιευτήριο
Λίγα χρόνια μετά την ίδρυση της Τράπεζας Κρήτης αποφασίστηκε από την Κρητική Πολιτεία η ίδρυση ενός ακόμα πιστωτικού ιδρύματος στο νησί. Στις 10 Δεκεμβρίου 1900 υπογράφηκε από τον Ύπατο αρμοστή της Κρητικής πολιτείας Πρίγκιπα Γεώργιο ο νόμος 265 περί Ταχυδρομικού Ταμιευτηρίου, ο οποίος δημοσιεύτηκε στις 16 Δεκεμβρίου 1900 ενώ η επίσημη έναρξη των εργασιών του έγινε το 1902 στα 20 περίπου ταχυδρομικά γραφεία τα οποία ήταν διάσπαρτα στο νησί.
Η έκδοση του πρώτου βιβλιαρίου του Ταχυδρομικού Ταμιευτηρίου, το οποίο ήταν στο όνομα του πρίγκιπα Γεωργίου έγινε τον Απρίλιο του 1903. Το 1909 οι δραστηριότητές του επεκτάθηκαν και στην υπόλοιπη Ελλάδα. Λίγο μετά την ένωση της Κρητικής Πολιτείας με την υπόλοιπη Ελλάδα, το 1914-1915 η έδρα του μεταφέρθηκε στην Αθήνα.
Το ταχυδρομικό ταμιευτήριο έπαιξε σημαντικό ρόλο στη χρηματοδότηση δημοσίων έργων κυρίως την περίοδο του μεσοπολέμου. Προσπάθησε να εμπεδώσει την έννοια της αποταμίευσης στους Έλληνες από την εποχή της ίδρυσής του με διάφορες δράσεις. Έτσι με αφορμή την Παγκόσμια μέρα αποταμίευσης στις 31 Οκτωβρίου κάθε έτους θεσμοθέτησε την ετήσια βράβευση της καλύτερης μαθητικής έκθεσης με θέμα την αποταμίευση.
Το 2002 η εταιρική μορφή του μετατράπηκε, με τον νόμο 3082/2002, σε ανώνυμη εταιρεία ενώ το 2006 του χορηγήθηκε άδεια λειτουργίας πιστωτικού ιδρύματος την οποία δεν είχε αφού λειτουργούσε για χρόνια ως δημόσια υπηρεσία, απευθείας υπαγόμενη στο Υπουργείο Μεταφορών και Επικοινωνιών. Το ίδιο έτος εισήχθη στο χρηματιστήριο αξιών Αθηνών.
Νέο Ταχυδρομικό Ταμιευτήριο
Στις 19 Ιανουαρίου 2013, στα πλαίσια της δημοσιονομικής εξυγίανσής του, το Ταχυδρομικό Ταμιευτήριο διασπάστηκε από το Ταμείο Χρηματοπιστωτικής Σταθερότητας σε "καλή" και "κακή" τράπεζα. Το "καλό" κομμάτι συνέχισε να λειτουργεί υπό την ονομασία «Νέο Ταχυδρομικό Ταμιευτήριο» με στόχο τη μελλοντική πώλησή του σε μία από τις 4 συστημικές τράπεζες, ενώ το "κακό" κομμάτι πέρασε σε διαδικασία εκκαθάρισης.
Τον Ιούλιο του 2013 αποφασίστηκε η πώληση του Νέου Ταχυδρομικού Ταμιευτηρίου στην Eurobank. Η Νομική Συγχώνευση με απορρόφησή του από την Eurobank ολοκληρώθηκε στις 27 Δεκεμβρίου 2013, ενώ η λειτουργική ενοποίηση ολοκληρώθηκε τον Μάιο του 2014, με την ενοποίηση και των συστημάτων της T Bank (πρώην Aspis).
Δίκτυο Νέο Ταχυδρομικό Ταμιευτήριο
Με σεβασμό στους πελάτες και την ιστορία του Ταχυδρομικού Ταμιευτηρίου, η Eurobank αποφάσισε να κρατήσει το δίκτυο καταστημάτων διακριτό, με σήμανση «Δίκτυο Νέο Ταχυδρομικό Ταμιευτήριο» στα καταστήματα ΕΛΤΑ.
Λογότυπα
Το λογότυπο της εταιρείας όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Τράπεζες της Ελλάδας Κατηγορία:Ταχυδρομεία στην Ελλάδα
Σπορτ Κλαμπ Κορίνθιας Αλογοάνο
Η Σπορτ Κλαμπ Κορίνθιας Αλογοάνο είναι μια βραζιλιάνικη, ποδοσφαιρική ομάδα. Ιδρύθηκε στις 4 Απριλίου 1991. Έδρα της ποδοσφαιρικής ομάδας είναι το Nelsão, χωρητικότητας 10000 θεατών. Το 2001 συμμετέιχε στη Campeonato Brasileiro Série C, στην οποία συμμετείχε και σε μερικές επόμενες περιόδους.